Potion Craft: Alchemist Simulator

Potion Craft: Alchemist Simulator, også kjent som bare Potion Craft, er et strategi-simulatorspill utviklet av den russiske spillutvikleren niceplay games, og er utgitt av den amerikanske utgiveren tinyBuild. Spillet ble gjort tilgjengelig med tidlig tilgang 21. september 2021 for Windows på Steam.

Spillet er basert på fantasy-alkymi, og går ut på å skape og selge trylledrikker av forskjellige, oppdiktede slag.

Spillet har fått veldig god tilbakemelding fra Steam-brukere og noe god tilbakemelding fra spillkritikere, hvor hovedpoengene har vært spillets visuelle innhold og håndverkssystemet («crafting system»).

Spillopplevelse 
I Potion Craft: Alchemist Simulator tar man på seg rollen som en landsbys nye alkymist, og driver landsbyens trylledrikksjappe. I butikken sin har man en morter, en stor gryte, en blåsebelg, samt et soverom, en liten hage, en kjeller og en salgsdisk. Hver dag kommer det inn nye og gamle kunder som har spesifikke ønsker, og noen som selger spilleren ressurser.

Brygging av trylledrikker 
En stor del av spillets gang foregår i alkymistens laboratorium, hvor man kan kombinere forskjellige urter og planter for å oppnå ønsket resultat. De forskjellige trylledrikkene behøver ikke spesifikke planter, da prosessen å lage en drikk med ønsket effekt tar plass på et kart, hvor de forskjellige ingrediensene gir spilleren en spesifikk bane i én retning. Det vil si at for å oppnå en helbredelseseffekt, må man ned til høyre på kartet, og man kan selv planlegge ruten med unike urter. Om man pulveriserer urtene med morteren, vil banen bli lenger. Trylledrikkenes effekter er sterkere om spillerens brikke er nærmere effektikonet på kartet.

Brukergrensesnittet til denne skjermen inneholder forskjellig utstyr som spilleren kan samhandle med. Spilleren kan dra opp og ned blåsebelgen, røre gryta og pulverisere i morteren. Spilleren kan også helle vann i gryta for å dra nærmere startpunktet. En notatbok er også tilgjengelig hvor spilleren kan lagre unike veier, hvor de da også kan gjenskape trylledrikken om de har ressursene tilgjengelig. Når trylledrikken er brygget, kan spilleren også egendefinere utseendet på sine trylledrikker.

Soverom og urtehage 
Hvert døgn i spillet har man et visst antall kunder og kjøpmenn som kommer inn i butikken, og man har ikke tidsbegrensning på hvor lenge man håndterer hver kunde. Når det ikke er flere kunder, kan spilleren gå til sitt soveværelse, hvor brukergrensesnittet lar spilleren trykke på en grafikk av en seng for å starte neste dag. Spilleren kan også besøke sin hage, hvor det gror tilfeldige urter på starten av hver dag. Urtene samles inn vet å trykke på dem.

Salg og besøkende 
De forskjellige kundene som kommer inn i trylledrikkbutikken har forskjellige ønsker som kan være alt fra vage beskrivelser til direkte ønsker. Om man ikke gir dem det de ønsker blir de fort misfornøyde, som risikerer at de forlater butikken og gir spillerens rykte går ned. Noen besøkende kunder refererer til tidligere handlinger som spilleren har gjort, da det er noen små moralske valg som også kan ha effekt på spillerens rykte.

Enkeltpersoner kommer også inn i butikken for å selge spilleren urter, mineraler, utstyr og papir, om det skulle vært brukbart. Urter varierer i pris fra dag til dag, og man kan også selge sine urter og trylledrikker til disse selgerne.

Referanser

Eksterne lenker 

 

Simulatorspill
Strategivideospill
Videospill fra 2021
Windows-spill
Indiespill
Tidlig tilgang-spill
Videospill utviklet i Russland